TPS Hockey Akatemia on perustettu vuonna 2007. Nykyään TPS Juniorijääkiekko ry:n alla toimiva TPS Hockey Akatemia on luonut uuden konseptimallin kesällä 2014. TPS Hockey Akatemia konseptin yhteistyökummeina toimivat TPS kasvatit Saku Koivu, Mikko Koivu, Rasmus Ristolainen ja Mikko Rantanen. Toiminnalla on 4 elintärkeää arvoa ja avainaluetta.
TPS Hockey Akatemian arvot ja avainalueet:
ARVOT: KUNNIOITUS – YHTEISTYÖ – AHKERUUS – VASTUULLISUUS
1.TPS Sateenvarjotoiminta: Tavoitteena on tehdä yhteistyötä yli seurarajojen. TPS Hockey Akatemia haluaa osaltaan olla rakentamassa toimintaympäristöä, jossa keskiössä on laadukas seuratoiminta yhteistyömalli. Haluamme innostaa eri seuroja sekä seuratoiminnassa mukana olevia valmentajia ja nuoria jääkiekon harrastajia koko Turun seudun lähialueilla. Haluamme jakaa osaamistamme muille yhteistyöseuratoimijoille järjestämällä mm. erilaisia valmennuskoulutuksia eri ikäisten lasten valmentajille. Pyrkimyksenä yhteisissä koulutustapahtumissa on alueen urheilutoiminnan jatkuva kehittyminen. Tavoitteena on kaikkien seurojen osalta yhteisen edun saavuttaminen. Tämän lisäksi järjestämme mm. yhteistyöseurojen pelaajille ilmaisia taitojäätapahtumia (D-nuoret). Sateenvarjotoimintaa ohjaa TPS Hockey Akatemian arvot. Sateenvarjoseuroilla on yhteinen tapa toimia, täten rakentuu laadukas turkulainen pelaajapolku kokonaisuus. Keskeisintä toiminnassa on luottamuksellisuus sekä avoimuus. Arvostamme sateenvarjoseuran toimijoita sekä pelaajia omassa toiminnassamme. TPS Sateenvarjotoiminnan avulla pyritään turvaamaan koko lapsiurheiluvaiheen kehittyminen Turussa ja sen lähialueilla. Yhteistyöseuratoiminta mahdollistaa lapsille erilaisia pelaajareittejä, joiden kautta kaikkein lahjakkaimmat pelaajat pääsisivät jossain vaiheessa TPS-huippukiekkopolkuun ja sitä kautta voisivat kehittyä pelaajana aina maailman huipuksi asti. Tätä asiaa tukemaan on rakennettu mm. TPS Camp-konsepti lähialueen lahjakkaimmille pelaajille.
2.TPS Valmennusosaamisen kehittäminen: Pitkäntähtäimen tavoitteena on kehittää koko seuraan TPS Valmentajapolku. Sen tarkoituksena on kokonaisvaltainen valmennuksen tason kehittäminen läpi seurapolun. Tämä tarkoittaa, että kaikki TPS valmentajat eri ikäluokissa käyvät erilaisia seuran järjestämiä valmennuskoulutuksia, jotta myös TPS pelaajapolun eri vaiheiden toiminta kehittyy laadukkaaksi kokonaisuudeksi. Tällä toiminnalla turvaamme parhaan mahdollisen kehitysmallin lapsille harrastaa ja kilpailla mustavalkoisessa seurassa. Tavoitteena on kehittää valmentajista ennen kaikkea Turun Palloseuran näköisiä valmentajia. Huipulle tähtäävässä vaiheessa toimii myös TPS Talent -valmentajapolku, jonka avulla pystymme tarjoamaan eri valmentajille koulutusta sekä muita spesifioituja palveluita heidän kehittymisensä tueksi.
3.TPS Talent -akatemia: Haluamme mahdollistaa yksilöllisen huippuvalmennuksen lahjakkaille pelaajille. Meidän pitää pystyä tehostamaan lahjakkaiden pelaajien valmennusta, jotta talenteista kasvaisi ammattilaisia, niin ihmisinä, urheilijoina, kuin jääkiekkoilijoinakin. TPS Hockey Akatemian kautta pystymme tarjoamaan lahjakkaille pelaajille spesifioituja palveluita (huipulle tähtäävä vaihe), jotka mahdollistavat kehityksen kaikilla osa-alueilla. TPS Hockey Akatemia toimii yhdistävänä tekijänä TPS Juniorijääkiekko ry:n ja HC TPS Oy:n välillä. Täten toiminta jatkuu kahden organisaation läpi. Vaikka pelaaja siirtyy jo B-ikäisenä eteenpäin A-nuoriin, ovat TPS Hockey Akatemian palvelut silti hänen käytössään. Lisäksi teemme erittäin vahvaa yhteistyötä Turun Seudun Urheiluakatemian kanssa. Pyrimme siis kasvattamaan paitsi NHL-tason lahjakkuuksia mutta eritoten turkulaisen jääkiekon selkänojaa – Turun ja ennen kaikkea Turun Palloseuran näköisiä pelaajia.
4. TPS Hockey Akatemia yhteistyökumppanuus: TPS Hockey Akatemian toiminta rahoitetaan kokonaan TPS Juniorijääkiekko ry:n toiminnan ulkopuolisella rahoituksella. Seuran tai yhdenkään joukkueen varoja ei tähän toimintaan käytetä. Toiminnan mahdollistaa erilaisilla yhteistyösopimusmalleilla yritykset, joiden arvomaailma vastaa TPS Hockey Akatemian arvomaailmaa. Jos Arvomme siis kohtaa niin joukkueessamme on tilaa aina ammattilaisille. Yhdessä voimme luoda ARVOKASTA tarinaa, joka jättää jäljen ja luo merkitystä monille eri ihmisille.
Mika Suoraniemi
TPS Hockey Akatemia
|Ei uutisia|